מכחילות ואחר מאפירות. האף שלה השמיע מן חרחור מוזר, שרק גרם לידיים שלי להתהדק עוד יותר חזק, סביב הצוואר הנפול ואפילו שמישהו בתוך המוח שלי צעק, תעזבי, לא הקשיבו האצבעות ורק דבקו עוד בצוואר הקר, שהתקשה לשאת את הראש הענקי שנפל ראשון, מושך אחריו כשיירת מגדל קלפים את  האיברים כולם. שרירי גופה של אימא נמסו אל תוך כפות ידיי, מאלצים את הגוף לרצפה. אימא שלי, שכבה במרכז המטבח, המכשירים השימושיים בהו בה בחוסר-אונים, מנסים למחוק את הטבח.  במטבח גר טבח/ חבט ולא בטח/באף אחד/במטבח/דר טבח/עד שהטבח נגמר. באותו יום, של אמצע חודש אוגוסט, החלה השמש להכות כבר מהשעות המוקדמות של הבוקר. המזגן ניסה להרגיע את החום של הבית, שהיה נדמה כאילו עוד רגע ייפרם, אל תוך הבערה. שהרי שבסופו של דבר, הכל קשור בלחץ, עוצמה וזמן, אשר שילובם במינונים הלא נכונים, יכול לפרום גם את החזק והאיתן ביותר בטבע האנושי והחי. גם הזוגיות הייתה כזו. ג'יימס ואני הכרנו כשעבדנו כמלצרים מתלמדים. זה היה אז, כשעוד חלמתי לסיים את לימודיי ולהפוך  לאשת קריירה מצליחה. מעולם לא קיבלנו את התואר הנכסף "מלצרים קבועים". זה היה בשבוע השלישי נדמה לי, להתלמדות